Pernille Sørensen

Pernille Sørensen (født 1977) er en norsk komiker og skuespiller.

Hun studerte i perioden 1998–2002, har medievitenskap og statsvitenskap mellomfag fra NTNU, og har studert stat og politikk i Midtøsten og Nord-Afrika ved UiO.

Hun har jobbet mye innenfor humorsjangeren både på scenen, TV og radio. Hun er en av skaperne og skuespillerne i den norske humorserien Melonas som gikk på NRK1 fra 2002 til 2006. Hun er også kjent fra andre programmer på NRK, blant annet som paneldeltaker i 20 spørsmål, Løvebakken og for enkelte roller i Uti vår hage. 

Sørensen fikk prisen som årets nykommer under Komiprisen 2003. Hun hadde en statistrolle i Hotel Cæsar høsten 2001 som TV-reporter. Høsten 2009 spillefilmdebuterte hun i Knerten, som ble regissert av Åsleik Engmark. For rollen ble hun nominert til Amandaprisen 2010 i klassen beste kvinnelige birolle. Hun spilte også i oppfølgeren, Knerten gifter seg, i 2010. Våren 2011 hadde TV-serien Åse Tonight premiere på NRK med Sørensen som manusforfatter og hovedrolleinnehaver. I en tiårsperiode fra høsten 2013 spilte hun rollen som Lisbeth Berg i TV-serien Side om side på NRK1, og i februar 2015 tok hun over etter Ingrid Gjessing Linhave som fast paneldeltaker i Nytt på Nytt. Under Komiprisen 2016 vant hun publikumsprisen årets morsomste.

Sørensen har også opptrådt på scenen «Latter», som ansatt. I 2001 var hun med på «Julegalla i Olavshallen» og «Stand Up Komiske Leker» i 2002. I september 2010 hadde hun premiere på sitt soloshow Flink Pike, som mottok velvillig kritikk i dagspressen. Utover dette har hun også vært med på «3 Fantastiske Mennesker» og «Lattergalla». I 2018 hadde hun solo-forestillingen «Kultur».

Sørensen giftet seg med standupkomiker Dagfinn Lyngbø i 2006.

 Priser og nominasjoner 
 Pris  Kategori  For verk  Resultat Komiprisen 2003  Årets nykommer    Stå opp-prisen 2003  Stå opp-prisen    Komiprisen 2005  Beste stand up-artist    Komiprisen 2007  Beste stand up-artist    Amandaprisen 2010  Beste kvinnelige birolle  Knerten   Komiprisen 2010  Beste kvinnelige artist, revy og komedie  Løvebakken   Stå opp-prisen 2010  Stå opp-prisen    Komiprisen 2011  Beste stand up-artist    Årets morsomste (publikumspris)    Komiprisen 2014  Årets kvinnelige TV-komiker    Årets morsomste (publikumspris)    Gullruten 2015  Publikumsprisen    Komiprisen 2015  Årets kvinnelige TV-komiker  Side om side   Komiprisen 2016  Årets kvinnelige TV-komiker  Side om side   Årets morsomste (publikumspris)    Gullruten 2017  Publikumsprisen    Stå opp-prisen 2018  Stå opp-prisen    Humorprisen 2022  Morsomste på TV   

 Referanser 

 Eksterne lenker 


  Pernille Sørensen - profil og bilder på Filmweb 

Kategori:Norske komikere
Kategori:Amandaprisen 2010
Kategori:Personer fra Bærum kommune
Kategori:Norske standupkomikere